text: [{"text_idx": "#000002", "text": "Serframsy\u0301ningin \u201cI\u0301 skugganum\u201d sigur s\u00f8guna um fyrstu kvinnuligu fotografarnar u\u0301r Danmark, I\u0301slandi og F\u00f8royum."}, {"text_idx": "#000004", "text": "Ta\u00f0 er fyrstu fer\u00f0, ni\u0301ggju u\u0301tvaldar kvinnur ver\u00f0a navnkendar a\u0301 felags fotoframsy\u0301ning i\u0301 Nor\u00f0urlondum. Kvinnurnar arbeiddu sum sja\u0301lvst\u00f8\u00f0ugir fotografar ymisk ti\u0301\u00f0arskei\u00f0 fra\u0301 1872 til 1925. Framsy\u0301ningin vi\u0301sir a\u0301 flogi\u00f0 og sjo\u0301narringin, sum fyrstu kvinnuligu fotografarnir h\u00f8vdu, ta\u0301 i\u00f0 t\u00e6r fingust vi\u00f0 pallsetan, skjalfestan, ta\u00f0 estetiska og ta\u00f0 t\u00f8kniliga."}, {"text_idx": "#000005", "text": "Framsy\u0301ningin avdu\u0301kar, at kvinnur h\u00f8vdu sto\u0301ra a\u0301virkan, ta\u0301 i\u00f0 danska, i\u0301slendska og f\u00f8royska fotolistin so\u0301u dagsins ljo\u0301s. Hon skjalpro\u0301gvar, at kvinnuligu fotografarnir arbeiddu undir sera ymiskum vinnuligum og verkligum vi\u00f0urskiftum \u2013 ikki bara i\u0301 Danmark, I\u0301slandi og F\u00f8royum, men eisini i\u0301 Lofoten, Amerika og Donskum Vesturindia."}, {"text_idx": "#000006", "text": "Heiti\u00f0 a\u0301 sy\u0301ningini sipar til, at kvinnuligu fotografarnir bo\u0301kstaviliga arbeiddu i\u0301 skugganum, ta\u00f0 vil siga aftan fyri fototo\u0301li\u00f0. Heiti\u00f0 sipar to\u0301 eisini til, at kvinnuligu fotografarnir ofta sto\u0301\u00f0u i\u0301 skugganum av mannligu starvsfel\u00f8gum si\u0301num og ennta\u0301 arbeiddu i\u0301 navninum a\u0301 manninum. Fleiri kvinnuligir fotografar eru a\u0301 tann ha\u0301tt horvnir u\u0301r s\u00f8guni. Vi\u00f0 sy\u0301ningini sti\u0301ga kvinnuligu fotografarnir a\u0301 fyrsta sinni fram u\u0301r skugganum sum ein samla\u00f0ur bo\u0301lkur og vinna s\u00e6r uppibori\u00f0 pla\u0301ss i\u0301 tjo\u0301\u00f0arligu fotografis\u00f8guni."}, {"text_idx": "#000008", "text": "Museum \u00d8stjylland hevur gj\u00f8rt framsy\u0301ningina og Tjo\u0301\u00f0savni\u00f0 hevur gj\u00f8rt eyka burturu\u0301r f\u00f8roysku fotografunum."}, {"text_idx": "#000010", "text": "Framsy\u0301ningin er opin hv\u00f8nn dag fra\u0301 10 \u2013 17 fram til 30. september."}]